Komunikazzjoni mill-Kummissjoni lill-Kunsill, lill-Parlament Ewropew, lill-Kumitat Ekonomiku u Soċjali Ewropew u lill-Kumitat tar-reġjuni - Valutazzjoni ta' nofs il-perjodu dwar l-implimentazzjoni tal-pjan ta' azzjoni tal-ke għall-bijodiversità {SEC(2008) 3042} {SEC(2008) 3043} {SEC(2008) 3044} {SEC(2008) 3045} /* KUMM/2008/0864 finali */





[pic] | IL-KUMMISSJONI TAL-KOMUNITAJIET EWROPEJ | Brussell, 16.12.2008 COM(2008) 864 finali KOMUNIKAZZJONI MILL-KUMMISSJONI LILL-KUNSILL, LILL-PARLAMENT EWROPEW, LILL-KUMITAT EKONOMIKU U SOĊJALI EWROPEW U LlLL-KUMITAT TAR-REĠJUNI VALUTAZZJONI TA' NOFS IL-PERJODU DWAR L-IMPLIMENTAZZJONI TAL-PJAN TA' AZZJONI TAL-KE GĦALL-BIJODIVERSITÀ{SEC(2008) 3042}{SEC(2008) 3043}{SEC(2008) 3044}{SEC(2008) 3045} INTRODUZZJONI F'MEJJU 2006, IL-KUMMISSJONI ADOTTAT KOMUNIKAZZJONI DWAR "IT-TWAQQIF TAT-TELF TAL-BIJODIVERSITÀ SAL-2010 – U LIL HINN: IT-TISħIħ TAS-SERVIZZI TAL-EKOSISTEMA GħALL-ġID TAL-BNIEDEM [Appoġġ għas-servizzi tal-ekosistemi għall-benesseri tal-bniedem]"[1]. Il-Komunikazzjoni enfasizzat l-importanza tal-ħarsien tal-bijodiversità bħala prerekwiżit għall-iżvilupp sostenibbli, kif ukoll li jiġi stabbilit Pjan ta' Azzjoni għall-ksib ta' dan il-għan. Il-bijodiversità llum aktar minn qatt qabel tikkostitwixxi prijorità ogħla fl-aġenda politika tal-UE. Il-Kunsill Ewropew tar-Rebbiegħa 2008 stqarr mill-ġdid l-impenn tiegħu għat-tisħiħ tal-isforzi mmirati biex sal-2010 u lil hinn it-telf tal-bijodiversità jitwaqqaf, u enfasizza r-rwol essenzjali ta' Natura 2000 fil-ksib ta' dan il-għan. Madankollu, dan l-impenn politiku u fil-livell għoli favur il-bijodiversità kien akkumpanjat b'azzjoni effettiva biex it-telf tagħha jieqaf? Din il-valutazzjoni ta' nofs il-perjodu turi l-progress li sar minn Ġunju 2006 u tiddeskrivi l-attivitajiet l-aktar importanti li twettqu mill-KE u l-Istati Membri tagħha biex jimplimentaw il-Pjan ta' Azzjoni għall-Bijodiversità. Barra minn hekk tiżvela li l-UE x'aktarx li mhijiex se tilħaq il-mira tagħha tal-2010 għall-waqfien tat-tnaqqis fil-bijodiversità. Tul is-sentejn li ġejjin se jenħtieġu sforzi intensivi, kemm fil-livell tal-KE kif ukoll mill-Istati Membri, jekk irridu tal-anqas noqorbu lejn il-ksib ta' dan il-għan. Il-valutazzjoni tagħti fil-qosor il-qagħda preżenti ta' progress għal kull wieħed minn dawn l-erba' oqsma prinċipali ta' politika, 10 għanijiet u erba' miżuri ta' appoġġ stabbiliti fil-Komunikazzjoni dwar il-Bijodiversità tal-2006 u tidentifika prijoritajiet ewlenin għal aktar azzjoni. Jingħata aġġornament fil-qosor dwar l-istatus u x-xejriet fil-bijodiversità, kemm fi ħdan l-UE kif ukoll fil-livell globali. L-ISTATUS U X-XEJRIET FIL-BIJODIVERSITÀ IR-RIżULTATI INIZJALI MILL-EWWELL 'KONTROLL TAS-SAħħA' TAL-ISPEċIJIET U T-TIPI TA' ħABITATS PROTETTI TAħT ID-DIRETTIVA DWAR IL-ĦABITATS JURU LI 50 % TAL-ISPEċIJIET, U POSSIBBILMENT SA 80 % TAT-TIPI TA' ħABITATS, LI HUMA TA' INTERESS GħALL-KONSERVAZZJONI EWROPEA GħANDHOM STATUS TA' KONSERVAZZJONI LI MHUX FAVOREVOLI. Dawn ir-riżultati mhumiex sorprendenti, għaliex it-tnaqqis tal-ispeċijiet u l-qerda tal-ħabitats ilhom għaddejjin fl-Ewropa għal deċennji sħaħ u din ix-xejra ma tistax titreġġa' lura f'temp ta' ftit snin. Hemm xejriet pożittivi għal uħud mill-ispeċijiet u l-irkupru ta' wħud mill-ispeċijiet karnivori l-kbar huwa indikatur inkoraġġanti. Aktar minn 40 % tal-ispeċijiet tal-għasafar Ewropej għandhom status ta' konservazzjoni li mhux favorevoli. Għasafar taż-żoni agrikoli naqsu b'mod rapidu f'dawn l-aħħar deċennji u issa qed jibdew jistabbilizzaw, iżda l-irkupru se jieħu ħafna aktar fit-tul. F'Awwissu 2007 il-ġurnal affidabbli, Science, ippubblika analiżi li turi li d-Direttiva dwar l-Għasafar għamlet differenza sinifikanti fit-twaqqif tat-tnaqqis ta' ħafna mill-għasafar l-aktar mhedda fl-Ewropa[2]. Jidher b'mod ċar li d-Direttiva għenet dawn l-ispeċijiet, b'mod partikolari permezz tad-denominazzjoni ta' Żoni ta' Protezzjoni Speċjali (SPAs). L-aħħar valutazzjoni mill-proġett dwar is-Semplifikazzjoni tal-indikaturi tal-bijodiversità Ewropej (SEBI 2010) immexxija mill-Aġenzija Ewropea għall-Ambjent (EEA) wkoll tiżvela xejriet pożittivi bħal pereżempju fil-kwalità tal-ilma. Madankollu, għadd ta' speċijiet invażivi fl-Ewropa qed ikomplu jiżdiedu b'mod rapidu, b'konsegwenzi negattivi ekonomiċi u ekoloġiċi dejjem akbar[3]. Il-qagħda globali hija saħansitra aktar allarmanti hekk kif pressjonijiet fuq il-bijodiversità intensifikaw - saħansitra fil-perjodu qasir mill-pubblikazzjoni fl-2005 tal-Valutazzjoni tal-Ekosistema tal-Millenju. Id-domanda dejjem akbar għall-art agrikola għall-uċuħ tal-ikel u l-enerġija, u għall-mergħat tal-annimali, qed iżżid dejjem aktar pressjoni fuq is-sistemi naturali. Studju dwar "The economics of ecosystems and biodiversity" (TEEB)[4] jikkonkludi li, f'xenarju fejn "kollox jibqa' għaddej bħas-soltu", it-tnaqqis preżenti fil-bijodiversità u t-telf relatat fis-servizzi tal-ekosistema se jkomplu u saħansitra se jaċċelleraw. Sal-2050 se jkollna nħabbtu wiċċna ma' telf addizzjonali ta' 11 % stmat miż-żoni naturali li kienu għadhom jeżistu fl-2000. Madwar 40 % tal-art li bħalissa tinsab taħt forom ta' agrikoltura li għandha impatt baxx jistgħu jiġu kkonvertiti għal użu agrikolu intensiv. Huwa stmat li 60 % tas-sikek tal-qroll jistgħu jintilfu sal-2030 minħabba s-sajd, it-tniġġis, il-mard, l-ispeċijiet aljeni invażivi u l-ibbliċjar tal-qroll ikkawżati mit-tibdil fil-klima. Dan it-telf ta' bijodiversità u ekosistemi huwa theddida għall-funzjonament tal-pjaneta, l-ekonomija tagħna u s-soċjetà tal-bniedem. It-telf annwali ta' benesseri ġġenerat mit-telf tas-servizzi tal-ekosistema sal-2050 f'xenarju fejn "kollox jibqa' għaddej bħas-soltu" ġie stmat għal 6 % tal-PGD. - Intwera li l-miżuri ta' mira skont il-leġiżlazzjoni dwar in-natura tal-UE kienu kapaċi jreġġgħu lura x-xejriet tal-ispeċijiet u l-abitati mhedda li kienu dejjem qed jonqsu, iżda jenħtieġu sforzi ħafna akbar biex dawn is-suċċessi jiġu rrepetuti fuq skala akbar. - Fil-livell globali, it-telf tal-bijodiversità ma naqasx b'mod sinifikanti, u ekosistemi ewlenin - bħal foresti, artijiet mistagħdra u sikek tal-qroll - qegħdin taħt pressjoni dejjem akbar minħabba l-qerda u d-degradazzjoni. TAQSIRA TAL-PROGRESS A. QASAM TA' POLITIKA 1: IL-BIJODIVERSITÀ FL-UE Għanijiet 1. Is-salvagwardja tal-ħabitats u l-ispeċijiet l-aktar importanti tal-UE Id-Direttivi dwar l-Għasafar u l-Ħabitats jikkostitwixxu l-qofol tal-politika dwar il-bijodiversità tal-UE, u jipprovdu l-bażi legali għan-netwerk taż-żoni protetti ta' Natura 2000. Mill-2006, l-Istati Membri ipproponew żona akbar mill-Portugall għall-protezzjoni skont id-Direttiva tal-Ħabitats, li għall-ewwel darba testendi n-netwerk għall-Istati Membri l-ġodda. Bl-istess mod, skont id-Direttiva għall-Għasafar, l-Istati Membri allokaw żona akbar mill-Irlanda fid-daqs. Fin-netwerk tan-Natura 2000 ikkombinat issa hemm aktar minn 25 000 sit, li jkopru madwar 17 % tal-erja totali ta' art tal-Unjoni Ewropea. Il-leġiżlazzjoni tal-KE dwar in-natura ma tapplikax għal ħafna mill-Pajjiżi u Territorji Barranin (OCTs) u r-Reġjuni l-aktar imbiegħda (ORs) tal-Istati Membri, li fihom uħud mill-postijiet l-aktar magħrufa fid-dinja għall-bijodiversità rikka tagħhom. - Il-pjanijiet sabiex titlesta l-parti terrestri ta' Natura 2000 sal-2010 mexjin skont l-iskeda. B'mod partikolari, jenħtieġu sforzi addizzjonali, għall-finalizzazzjoni tan-netwerk tal-baħar sal-2012. - L-isfida ewlenija qed issir dejjem aktar dik tal-ġestjoni effettiva u r-restawr ta' siti fi ħdan in-netwerk tan-Natura 2000. - Waqt laqgħa tal-Presidenza Franċiża f'La Réunion f'Lulju 2008 r-rappreżentanti tal-OCTs, l-ORs u l-Istati Membri impenjaw ruħhom biex jiżviluppaw fuq bażi volontarja netwerks "simili għan-Natura 2000" fl-OCTs u l-ORs. 2. Il-konservazzjoni u r-restawr tal-bijodiversità u tas-servizzi tal-ekosistemi f'ambjent rurali tal-UE aktar wiesa'. Taħt l-Assi 2 tal-Programm għall-Iżvilupp Rurali ġie stmat li EUR 20.3 biljun tal-FAEŻR ġew allokati għal miżuri agroambjentali għall-2007-2013, li jipprovdu appoġġ sostanzjali għan-Natura 2000 u l-bijodiversità. Barra minn hekk, madwar EUR 577 miljun mir-riżorsi tal-FAEŻR ġew allokati speċifikament għaż-żoni tal-agrikoltura u l-forestrija ta' Natura 2000, li jirrappreżentaw miżuri ġodda ta' mira skont din il-politika. Hemm differenzi sinifikanti bejn l-Istati Membri u l-użu kumplessiv tagħhom ta' dawn il-fondi. Taħt il-konformità hemm erba' standards principali ta' Kundizzjonijiet Agrikoli u Ambjentali Tajbin (GAEC), kif ukoll ir-Rekwiżiti Statutorji tal-Ġestjoni relatati mad-Direttivi tan-natura, li jistgħu jipprovdu benefiċċji sinifikanti għall-bijodiversità. Bosta mill-pajjiżi diġà qed japplikaw dawn il-miżuri. Bħala parti mill-kontroll tas-saħħa tar-riforma tal-PAK tal-2003[5], il-Kummissjoni pproponiet li jissaħħaħ l-istandard dwar il-karatteristiċi tal-pajsaġġi taħt il-GAEC immirat lejn il-promozzjoni tal-bijodiversità. Dan għandu jikkontribwixxi għaż-żamma tal-benefiċċji ambjentali tas-serħan tal-artijiet li l-Kummissjoni qed tipproponi li tneħħi. Qed jiġi propost ukoll li jkun hemm id-disponibbiltà ta' finanzjament addizzjonali għall-iżvilupp rurali għal, fost l-oħrajn il-bijodiversità, permezz ta' trasferiment addizzjonali ta' flus mill-ewwel għat-tieni pilastru tal-PAK (jiġifieri l-modulazzjoni). Żvilupp ewlieni relatat mal-forestrija kien l-adozzjoni f'Ġunju 2006 tal-pjan ta' azzjoni tal-UE. li għalih fi Frar 2008 ġie adottat programm ta' ħidma flimkien mal-Istati Membri. Il-ħidma issa għaddejja f'diversi Stati Membri fir-rigward tal-iżvilupp tal-ġestjoni tal-pjanijiet tal-baċin tax-xmara skont id-Direttiva Qafas dwar l-Ilma. Issa hemm Direttiva relatata dwar il-valutazzjoni u l-ġestjoni tar-riskji tal-għarar[6]. - Qafas Komuni ta' Monitoraġġ u Evalwazzjoni (CMEF) għall-iżvlupp rurali se jinkludi indikaturi rilevanti għall-bijodiversità. Dan se jaċċerta kemm il-miżuri taħt il-politika tal-iżvilupp rurali qed iwasslu benefiċċji favur il-bijodiversità. - L-espansjoni ppjanata ta' wċuħ iddedikati għall-produzzjoni tal-bijomassa u l-bijofjuwils, għalkemm jissostitwixxu l-fjuwils fossili u b'hekk inaqqsu l-emissjonijiet tal-gassijiet serra jistgħu, fl-assenza ta' salvagwardji ambjentali adattati, ikollhom impatt negattiv fuq il-bijodiversità tal-UE. Biex jiġi evitat dan l-impatt negattiv potenzjali, il-Kummissjoni pproponiet kriterji ta' sostenibbilità għall-bijofjuwils fid-Direttiva proposta dwar il-Promozzjoni tal-użu tal-enerġija minn sorsi rinnovabbli. - In-nuqqas ta' adozzjoni tad-Direttiva Qafas dwar il-Ħamrija proposta xorta jħalli nuqqas leġiżlattiv sostanzjali fir-rigward tal-preżervazzjoni tal-istruttura u l-funzjonijiet tal-ħamrija. 3. Il-konservazzjoni u r-restawr tal-bijodiversità u tas-servizzi tal-ekosistema f'ambjent tal-baħar tal-UE aktar wiesa'. Id - Direttiva ta’ Qafas għal Strateġija dwar l-Ibħra , adottata f'Ġunju 2008[7], toffri l-bażi għall-ksib ta' status ambjentali tajjeb fl-ambjent tal-ibħra u status imtejjeb fil-konservazzjoni għall-bijodiversità tal-ibħra tal-UE. Komunikazzjoni dwar 'Ir-rwol tal-PKS fl-implimentazzjoni tal-approċċ ekosistemiku għall-ġestjoni tal-ibħra' ġiet adottata f'April 2008[8]. Fid-29 ta' Settembru 2008 ġie adottat Regolament tal-Kunsill kontra is-sajd illegali, mhux irregolat u mhux irrappurtat. Il-Kummissjoni ressqet ukoll proposti biex il-qbid mhux mixtieq jitnaqqas u jiġi eliminat ir-rimi fis-sajd Ewropew[9]. Qed jitwaqqfu wkoll sensiela ta' miżuri regolatorji għas-sajd biex jiġi minimizzat l-impatt tas-sajd fuq l-ispeċijiet u l-ħabitats li mhumiex fil-mira. - Bosta stokkijiet kummerċjali ta' ħut fl-ilmijiet Ewropej għadhom barra l-limiti bijoloġiċi ta' sikurezza- qagħda li tirrikjedi tnaqqis sinifikanti fil-pressjoni kumplessiva tas-sajd għal livelli sostenibbli fi ħdan il-qafas tal-Politika Komuni dwar is-Sajd (PKS). - Regolament ġdid dwar il-Ġbir tad-Dejta se jsostni l-valutazzjonijiet perjodiċi dwar il-progress tal-PKS fl-integrazzjoni tar-rekwiżiti tal-protezzjoni tal-bijodiversità[10]. 4. Ir-rinforz tal-kompatibbiltà tal-iżvilupp reġjonali u territorjali mal-bijodiversità fl-UE. Taħt il-programmi operattivi għall-2007-2013 ikkofinanzjati mill-Fond Ewropew għall-Iżvilupp Reġjonali (FEŻR) u l-Fond tal-Koeżjoni, l-Istati Membri allokaw EUR 2 719 miljun għall-“Promozzjoni tal-bijodiversità u l-protezzjoni tan-natura”. EUR 1 146 miljun addizzjonali ġew allokati għall-"protezzjoni tal-assi naturali", li tinkludi proġetti ta' bijodiversità. Total ta' EUR 1 376 miljun, li ġie imwarrab għall-"protezzjoni u l-iżvilupp tal-wirt naturali" fil-qafas tat-turiżmu, se jinkludi wkoll xi flus allokati għall-bijodiversità. L-Istati Membri kollha barra tlieta allokaw xi finanzjament għall-bijodiversità, għalkemm bħala proporzjon tal-allokazzjonijiet kumplessivi dan ivarja skont il-pajjiż. Tnejn mill-Istati Membri għandhom l-intenzjoni li jużaw aktar minn 3 % tal-fondi allokati għal kategoriji relatati mal-bijodiversità. - Għalkemm ma kien hemm l-ebda qbil fil-livell Komunitarju dwar indikaturi speċifiċi għall-bijodiversità bħala parti mill-indikaturi ewlenin għall-Fondi Strutturali għall-2007-2013, xi Stati Membri kienu żviluppaw indikaturi bħal dawn u din l-esperjenza għandha tiġi estiża għal pajjiżi oħrajn. - Hemm ukoll il-ħtieġa li jinbnew każijiet fuq prassi tajba eżistenti li juru li l-politika dwar il-Koeżjoni qed ikollha impatti tajbin fuq il-bijodiversità. - Peress li sehem sinifikanti mill-Fondi Strutturali issa huwa disponibbli għall-Istati Membri l-ġodda, dan bla dubju jwassal għal pressjonijiet akbar fuq il-bijodiversità u jirrikjedi ppjanar b'attenzjoni sabiex jiġi żgurat li l-ħtiġijiet tal-infrastruttura huma kompatibbli mal-protezzjoni tal-bijodiversità. 5. It-tnaqqis sostanzjali tal-impatt tal-ispeċijiet aljeni invażivi u l-ġenotipi aljeni fuq il-bijodiversità tal-UE. Erbatax-il Stat Membru bħalissa ma għandhomx strateġiji jew pjanijiet relatati ma' speċijiet invażivi. Madankollu, diversi minnhom inkludew għanijiet li jindirizzaw speċijiet invażivi (IS) fl-istrateġija nazzjonali tagħhom dwar il-bijodiversità. Regolament tal-Kunsill li jittratta speċifikament l-ispeċijiet invażivi fl-akkwakultura ġie miftiehem fil-11 ta' Ġunju 2007[11]. - Peress li dan jibqa' bħala nuqqas sinifikanti fil-politika, Komunikazzjoni ġdida "Lejn Strateġija tal-UE dwar speċijiet invażivi" tippreżenta għażliet ta' politika biex l-IS jiġu ttrattati fl-Unjoni Ewropea. B. QASAM TA' POLITIKA 2: L-UE u l-bijodiversità globali Għanijiet 6. It-tisħiħ sostanzjali tal-effikaċja tal-governanza internazzjonali għall-bijodiversità u s-servizzi tal-ekosistema. Id-Disa' Konferenza tal-Partijiet għall-Konvenzjoni dwar id-Diversità Bijoloġika (COP9) saħħet l-implimentazzjoni tal-Programmi ta' Ħidma tas-CBD fuq suġġetti bħall-bijodiversità fil-forestrija u ż-żoni protetti. Stabbiliet għall-ewwel darba fil-livell globali li l-produzzjoni u l-użu tal-bijofjuwils għandhom ikunu sostenibbli f'relazzjoni mal-bijodiversità. Adottat il-kriterji xjentifiċi għall-identifikazzjoni taż-żoni protetti tal-ibħra (MPAs) fl-ibħra miftuħa. Qablet ukoll dwar proċess biex it-tħassib dwar il-bijodiversità jiddaħħal fin-negozjati dwar il-klima għaddejjin bħalissa skont il-Konvenzjoni ta' Qafas tan-NU dwar it-Tibdil fil-Klima (UNFCCC). Il-mira tal-2010 ddaħħlet fl-Għanijiet ta' Żvilupp tal-Millenju. Fl-2007, il-Ministri għall-Ambjent tal-G8 varaw l-hekk imsejħa Inizjattiva ta' Potsdam, li fiha azzjonijiet speċifiċi għall-ksib tal-mira tal-bijodiveristà għall-2010, u adottaw il-'Kobe Call for Action for Biodiversity'. L-UE tkompli tippromwovi azzjoni internazzjonali fin-NU, l-Organizzazzjonijiet għall-Ġestjoni tas-Sajd Reġjonali (RFMOs) u konvenzjonijiet internazzjonali rilevanti għall-protezzjoni ta' ħabitats tal-ibħra vulnerabbli. Tkompli tipparteċipa b'mod attiv fil-proċess tal-UNCLOS li wassal għall-adozzjoni f'Diċembru 2006 ta' Riżoluzzjoni mill-UNGA dwar Sajd Sostenibbli għall-protezzjoni ta' ekosistemi vulnerabbli fil-baħar fond fl-ibħra miftuħa. - L-isforzi li ntalbu fil-Valutazzjoni tal-Ekosistema tal-Millenju u li qatt qabel ma kien hemm bħalhom għadhom ma seħħux. Għad hemm il-ħtieġa ta' tisħiħ qawwi fl-azzjoni globali biex sal-2010 jitnaqqsu b'mod sinifikanti r-rati attwali tat-telf tal-bijodiversità fil-livell globali. - Is-sena 2010 li se tkun is-Sena Internazzjonali tan-NU għall-Bijodiversità għandha tiġi sfruttata bis-sħiħ biex jiġu promossi l-għarfien ta' u l-azzjoni globali għall-bijodiversità. 7. It-tisħiħ sostanzjali tal-appoġġ għall-bijodiversità u s-servizzi tal-ekosistema fil-qasam tal-għajnuna esterna tal-UE. Il-medja tal-għajnuna esterna annwali tal-UE għall-bijodiversità ammontat għal madwar EUR 740 miljun fl-2003-2006, li tirrappreżenta 48 % tal-għajnuna relatata mal-bijodiversità globali. L-Istati Membri jagħtu wkoll somom ta' flus sinifikanti lill-Faċilità tal-Ambjent Globali. Dawn il-fondi jammontaw għal anqas minn 1/50 tat-total tal-baġits annwali tal-Komunità u tal-Istati Membr igħall-għajnuna għall-iżvilupp. Ma hemm l-ebda evidenza li l-finanzjament relatat mal-bijodiversità żdied minn meta ġie adottat il-Pjan ta' Azzjoni għall-Bijodiversità. L-integrazzjoni tal-bijodiversità fil-baġits tal-kooperazzjoni għall-iżvilupp kemm tal-pajjiżi li jikkontribwixxu kif ukoll ta' dawk li jirċievu qed tiffaċċja sfidi sinifikanti. Dan jirriżulta parzjalment minħabba t-tendenza li jiġi llimitat l-għadd ta' setturi ta' intervent[12], ħafna drabi bir-riżultat li tingħata prijorità aktar baxxa lil kwistjonijiet ambjentali fost bżonnijiet aktar urġenti. Fatturi oħrajn jinkludu d-diffikultà fl-allokazzjoni ta' fondi. Id-Dokumenti ta’ Strateġija tal-Pajjiżi tal-KE jqisu b'mod xieraq it-tħassib ambjentali fl-indirizzar ta' oqsma ta' kooperazzjoni ewlenin. Dan jista' jieħu s-sura ta' Valutazzjonijiet Ambjentali Strateġiċi (SEA) u Valutazzjonijiet tal-Impatt Ambjentali (EIA) f'konnessjoni ma' progammi u proġetti f'setturi li huma sensittivi mil-lat ambjentali. - Informazzjoni aħjar dwar l-ekonomija tal-bijodiversità u dwar il-konnessjonijiet tagħha ma' kwistjonijiet ta' faqar għandha tgħin lil dawk li jieħdu d-deċiżjonijiet fiż-żewġ naħat biex jagħtu aktar attenzjoni lil din il-kwistjoni. - Hemm il-ħtieġa li jsir aktar progress sabiex jiġi żgurat li l-valutazzjonijiet ambjentali (SEA/EIA) jitwettqu b'mod sistematiku f'relazzjoni ma' operazzjonijiet ta' għajnuna li huma sensittivi mil-lat ambjentali u li huma ffinanzjati mill-Istati Membri u l-KE, għall-prevenzjoni ta' u biex jitnaqqsu kemm jista' jkun l-impatti negattivi fuq il-bijodiversità u għat-tijib kull fejn ikun possibbli tal-benefiċċji ambjentali. 8. It-tnaqqis sostanzjali tal-impatt tal-kummerċ internazzjonali fuq il-bijodiversità globali u fuq is-servizzi tal-ekosistema. L-UE appoġġat l-adozzjoni ta' xi deċiżjonijiet importanti, inkluż il-kummerċ tal-avorju u l-Pjan Strateġiku tas-CITES fl-14-il Konferenza tal-Partijiet fil-Konvenzjoni dwar il-Kummerċ fl-Ispeċijiet fil-Periklu. Il-Kummissjoni tkompli tindirizza l-impatt potenzjali tal-kummerċ fuq il-bijodiversità permezz tal-Valutazzjonijiet tal-Impatt fuq is-Sostennibbiltà (SIAs) ta' negozjati kummerċjali ewlenin. Il-Kummissjoni tinsab fil-proċess li twettaq SIAs għall-ftehimiet reġjonali u bilaterali tagħha kollha ppjanati fil-qasam tal-kummerċ ħieles u l-partenarjat. L-UE kkontribwiet għall-progress fin-negozjati li għaddejjin bħalissa għal sistema internazzjonali ta' aċċess għal riżorsi ġenetiċi u t-tqassim ġust u ekwu ta' benefiċċji li jirriżultaw mill-użu tagħhom (ABS) fis-CBD COP9-MOP4. Sar progress fl-implimentazzjoni tal-Pjan ta' Azzjoni tal-UE tal-Infurzar tal-Liġi, il-Governanza u l-Kummerċ tal-Foresti (FLEGT). L-ewwel Ftehim ta' Sħubija Volontarja (VPA) ġie ffirmat mal-Gana fit-3 ta' Settembru 2008. Bħalissa għaddejjin negozjati mal-Malażja, l-Indoneżja, il-Kamerun u l-Kongo Brazzaville dwar il-FLEGT u mistennija li jibdew dalwaqt ma' pajjiżi oħra li qed jżviluppaw. Il-Kummissjoni pproponiet ukoll Regolament li jistabbilixxi l-obbligi tal-operaturi li jqiegħdu fis-Suq injam u prodotti tal-injam.[13] - Sfida ewlenija se tkun li jiġi żgurat li r-rakkomandazzjonijiet li jsiru fil-Valutazzjonijiet tal-Impatt fuq is-Sostennibbiltà (SIAs) jiġu attwati u li jitjieb l-għarfien tagħna dwar l-impatt tal-konsum tal-ikel u l-komoditajiet li mhumiex ikel tal-UE (eż. laħam, fażola tas-soja, żejt tal-palm, metalli minerali) li x'aktarx li jikkontribwixxu għat-telf tal-bijodiversità. Dan jista' jwassal biex jitqiesu għażliet ta' politika għat-tnaqqis ta' dan l-impatt. C. QASAM TA' POLITIKA 3: Il-bijodiversità u t-tibdil fil-klima Għan 9. Is-sostenn tal-adattament tal-bijodiversità għat-tibdil fil-klima. Wara l-pubblikazzjoni tagħha tal-Green Paper tal-2007[14], il-Kummissjoni qed tipproduċi White Paper dwar l-adattament għat-tibdil fil-klima. Dan se jindirizza, fost l-oħrajn, ir-relazzjoni bejn il-bijodiversità u t-tibdil fil-klima. Komunikazzjoni tal-Kummissjoni dwar id-deforestazzjoni[15] tipproponi li, fi ħdan il-qafas tan-negozjati dwar is-sistema tal-ġejjieni relatata mal-klima tal-Konvenzjoni ta' Qafas tan-NU dwar it-Tibdil fil-Klima, l-UE tappella għat-twaqqif fit-telf tal-kopertura globali tal-foresti sa mhux aktar tard mill-2030 u għat-tnaqqis tal-livelli preżenti tad-deforestazzjoni tropikali tal-anqas b'50 % sal-2020. Dan l-għan ikun jipprovdi benefiċċji kbar għat-tibdil fil klima u għall-bijodiversità sal-2020. - Hemm ħtieġa ta' rikonoxximent aħjar tar-rwol kritiku ta' ekosistemi b'saħħithom fit-tisħiħ tar-reżistenza għal tensjonijiet ambjentali, li mbagħad se jnaqqas l-esponiment għat-theddida minħabba t-tibdil fil-klima. - Jeħtieġ li jiġu żviluppati sinerġiji bejn il-mitigazzjoni tat-tibdil fil-klima u l-miżuri ta' adattament, u l-konservazzjoni u l-użu sostenibbli tal-bijodiversità. D. QASAM TA' POLITIKA 4: il-bażi tal-għarfien Għan 10. It-tisħiħ sostanzjali tal-bażi tal-għarfien għall-konservazzjoni u l-użu sostenibbli tal-bijodiversità, fl-UE u globalment. Ir-riċerka li twettqet taħt is-Sitt Programm Kwadru [Qafas] għar-Riċerka (2002-2006) diġà qed tikkontribwixxi għall-iżvilupp tal-politika tal-UE dwar il-bijodiversità. L-aspettattiva li jiġu ffinanzjati tmien proġetti ta' bijodiversità għall-ewwel żewġ sejħiet għal offerti taħt l-FP7 tammonta għal kontribut totali mill-KE ta' EUR 23 miljun, madwar 7 % tan-nefqa totali fuq proġetti ambjentali. Tal-anqas 14-il Stat Membru għandhom programm nazzjonali jew subnazzjonali li jappoġġa r-riċerka fil-bijodiversità. Bħala parti mill-inizjattiva ta' Potsdam miftiehma fl-2007 mill-G8, inbeda studju konġunt dwar "L-ekonomija tal-ekosistemi u l-bijodiversità" ("The economics of ecosystems and biodiversity") (TEEB) mill-Kummissjoni Ewropea u l-Ġermanja b'kollaborazzjoni mal-Aġenzija Ewropea għall-Ambjent. Ir-riżultati ta' valutazzjoni tal-ewwel fażi ġew ippreżentati lis-CBD COP9. - Hemm il-ħtieġa li jiġi żgurat li l-finanzjament tar-riċerka tal-Istati Membri u tal-Komunità jappoġġa b'mod adegwat il-politika dwar il-bijodiversità. - It-tieni fażi tal-istudju tat-TEEB se tipprovdi l-konklużjonijiet tal-politika fl-2009. - Il-KE hija involuta wkoll fl-istrateġija globali għas-segwitu tal-Valutazzjoni tal-Ekosistema tal-Millenju (MEA) u qed timpenja ruħha fl-iżvilupp ta' valutazzjoni reġjonali għall-Ewropa. Sitt Stati Membri oħra għandhom pjanijiet ta' segwitu tal-MEA. - Fis-CBD COP9, l-UE u l-Istati Membri appoġġaw il-proposta tal-UNEP għall-istabbiliment ta' Pjattaforma Intergovernattiva għal Politika ta' Xjenza dwar il-Bijodiversità u s-Servizzi tal-Ekosistemi (IPBES), sabiex jingħataw aktar pariri xjentifiċi indipendenti għat-tfassil tal-politika f'livell globali. E. L-ERBA' MIŻURI TA' APPOĠĠ EWLENIN 1. L-iżgurar ta' finanzjament adegwat Jeżistu opportunitajiet għall-kofinanzjament tan-Natura 2000 f'kull regolament xieraq tal-KE dwar il-finanzjament għall-2007-2013. Ingħataw linji gwida u taħriġ skont kuntratt tal-KE biex l-Istati Membri jiġu mgħejuna fl-applikazzjoni ta' dawn il-fondi. Ġiet żviluppata Għodda tal-Informazzjoni Teknoloġika dwar il-finanzjament ta' Natura 2000. Għal ħafna pajjiżi, l-Assi 2 tal-Politika għall-Iżvilupp Rurali jidher li huwa s-sors l-aktar importanti għall-finanzjament ta' Natura 2000 u l-bijodiversità. Għal pajjiżi oħra, il-Fond Ewropew għall-Iżvilupp Reġjonali huwa sors sinifikanti ta' finanzjament Komunitarju. Madankollu, problema sistematika li qed niltaqgħu magħha f'ħafna oqsma ta' politika hija d-diffikultà fil-ksib ta' ċifri affidabbli għall-ammont ta' flus li attwalment intnefaq għall-bijodiversità. F'ħafna każijiet, dan qed jiġri sempliċment minħabba l-inadegwatezza tal-proċeduri ta' reġistrar u ta' rappurtar. - Hemm il-ħtieġa li jiġu żviluppati aktar metodi li jiddeterminaw l-ammont mill-finanzjament Komunitarju li ntuża mill-Istati Membri għan-natura, u jekk dan huwiex biżżejjed għas-sostenn tal-ġestjoni u r-restawr ta' Natura 2000 u l-ħtiġijiet tal-bijodiversità aktar mifruxa. - Jeħtieġ li jiġu żviluppati aktar pjanijiet ta' ġestjoni fuq is-sit. In-nuqqas ta' għodod bħal dawn hija limitazzjoni potenzjalment serja għall-iżgurar ta' finanzjament adegwat tan-netwerk ta' Natura 2000. Studju ġdid mill-Kummissjoni għandu l-mira li jappoġġa aktar konnessjonijiet bejn il-finanzjament u l-ġestjoni ta' Natura 2000. 2. It-tisħiħ tat-teħid tad-deċiżjonijiet tal-UE u l-Implimentazzjoni. Ġiet riveduta l-istruttura tal-governanza dwar il-kwistjonijiet tan-natura u tal-bijodiversità fi ħdan l-UE. Il-laqgħat regolari tad-Diretturi tan-Natura mill-Istati Membri tal-UE issa sistematikament jinkludu elementi dwar il-progress fir-rigward tal-Pjan ta' Azzjoni għall-Bijodiversità u l-implimentazzjoni tad-Direttivi dwar in-Natura. Grupp ta' Koordinament Ġdid għall-Bijodiversità u n-Natura jissorvelja programm ta' ħidma teknika konġunta għal kwistjonijiet tan-natura u tal-bijodiversità fi ħdan l-UE. Il-Grupp intern tal-Interservizzi tal-Kummissjoni għandu x'jaqsam mill-qrib ma' dan il-Grupp ta' Koordinament. Ġie mwaqqaf netwerk ġdid ta' prattikanti tal-UE msejjaħ 'GreenForce', li jittratta l-konservazzjoni tan-natura u l-politiki u l-liġijiet tal-forestrija fl-Istati Membri, biex jiffaċilita l-komunikazzjoni u t-tqassim tal-esperjenza dwar l-implimentazzjoni prattika, il-konformità u l-infurzar. Żvilupp importanti kien l-għoti għall-ewwel darba fl-2007, ta' miżuri interim mill-Qorti tal-Ġustizzja tal-UE għat-twaqqif ta' attivitajiet potenzjalment ta' ħsara f'sit tan-Natura 2000 fil-Polonja. Il-Kummissjoni użat l-istrument ta' miżura interim fl-applikazzjoni li għamlet lill-Qorti sabiex tevita ħsara imminenti irriversibbli f'siti protetti. It-talba għal miżura interim ġiet irtirata meta l-Polonja qablet li tieqaf mix-xogħlijiet rilevanti sakemm tinqata' s-sentenza tal-Qorti tal-Ġustizzja dwar din il-kawża[16]. - Hemm il-ħtieġa li jissaħħu aktar il-mekkaniżmi għall-kooperazzjoni fi ħdan u bejn il-Komunità u l-Istati Membri fit-twettiq tal-Pjan ta' Azzjoni, speċjalment fir-rigward tas-setturi tal-politika li jaffettwaw il-bijodiversità. 3. Il-bini ta' partenarjati. F'Novembru 2007, il-Presidenza Portugiża organizzat konferenza dwar in-Negozju u l-Bijodiversità f'Liżbona, fejn ġiet imnedija Inizjattiva tal-UE dwar in-Negozju u l-Bijodiversità. Għoxrin Stat Membru indikaw li għandhom inizjattivi nazzjonali mmirati għall-promozzjoni ta' partenarjati għall-bijodiversità. - Il-Kummissjoni qed tistabbilixxi pjattaforma tal-UE ta' appoġġ tekniku għan-Negozju u l-Bijodiversità. - Qed tiġi stabbilita 'Skema ta' Premju għall-Partenarjat fin-Natura 2000' għall-promozzjoni tal-ġestjoni, kif ukoll il-komunikazzjoni ta' Natura 2000. 4. Il-bini tal-edukazzjoni pubblika, is-sensibilizzazzjoni u l-parteċipazzjoni. F'Diċembru 2007 stħarrig ta' opinjoni tal-Eurobarometer Flash żvela li minoranza biss minn fost iċ-ċittadini tal-UE kkunsidrat li kienet infurmata b'mod tajjeb dwar is-suġġett tat-telf tal-bijodiversità. Ir-rakkomandazzjonijiet li ħarġu minn studju dwar l-ambitu tal-applikazzjoni tar-riċerka għal Kampanja ta' Komunikazzjoni madwar l-UE kollha ddaħħlu fis-sejħa għal proposti tal-2008 tal-komponent tal-Informazzjoni u l-Komunikazzjoni tal-LIFE+. Xi Stati Membri diġà bdew kampanji biex titrawwem sensibilizzazzjoni dwar il-bijodiversità. - Sabiex jinkiseb l-appoġġ pubbliku għall-azzjoni tal-UE għat-twaqif tat-telf tal-bijodiversità, il-Kummissjoni qed tikkunsidra azzjonijiet prijoritarji għal kampanja ta' komunikazzjoni pubblika li se tiġi mnedija bħala sostenn għal kampanji nazzjonali u kampanji oħra. - Jeħtieġ li l-bijodiversità tiġi integrata fil-kampanji ta' komunikazzjoni li jippromwovu stili ta' ħajja sostenibbli kif ukoll konsum u produzzjoni sostenibbli. F. MONITORAĠĠ Sar progress kontinwu fl-inizjattiva SEBI 2010. Sensiela ta' 26 indikatur pan-Ewropew dwar il-bijodiversità jipprovdu l-bażi għall-ewwel valutazzjoni tal-progress lejn il-mira tal-bijodiversità tal-2010 bbażata fuq indikaturi, u għandhom jiġu ppubblikati mill-EEA fl-ewwel nofs tal-2009. Bħalissa fl-Istati Membri għaddej l-iżvilupp ta' indikaturi nazzjonali, allinjati mal-qafas tas-SEBI 2010, . - Jeħtieġ li s-SEBI 2010 jiġi kkomplementat minn sensiliet oħra ta' indikaturi, speċjalment dawk imfassla għall-valutazzjoni tal-progress fis-setturi tal-politika. - L-investimenti nazzjonali fi kwistjonijiet ambjentali oħra għaddew sostanzjalment il-finanzjament tal-monitoraġġ tal-bijodiversità li għandu jiżdied b'mod sinfikanti sabiex ikunu jistgħu jsiru valutazzjonjiet komprensivi tal-ġejjieni. Konklużjonijiet MINKEJJA L-FATT LI L-KOMUNIKAZZJONI DWAR IL-BIJODIVERSITÀ TAL-2006 INTLAQGħET B'MOD TAJJEB U LI SAR PROGRESS FIT-TWETTIQ TAL-PJAN TA' AZZJONI GħALL-BIJODIVERSITÀ, HUWA IMPROBABBLI ħAFNA - ABBAżI TAL-ISFORZI ATTWALI - LI SAL-2010 SE JINKISEB L-GħAN GLOBALI TAT-TWAQQIF TAT-TELF TAL-BIJODIVERSITÀ FL-UE. DAN SE JIRRIKJEDI IMPENN ADDIZZJONALI SINIFIKANTI MILL-KOMUNITÀ EWROPEA U L-ISTATI MEMBRI TAL-UE MATUL IS-SENTEJN LI ġEJJIN, JEKK GħANDNA BISS NERSQU QRIB IL-KSIB TAL-GħAN TAGħNA. Fil-livell globali, it-telf tal-bijodversità huwa diżastruż, filwaqt li l-ekosistemi ta' sikwit qed jiġu ddegradati sal-punt li l-proċessi naturali qed jitħarbtu, u dan jirriżulta f'impatti ekonomiċi u soċjali serji. Kwistjonijiet ġodda, bħall-espansjoni tas-settur agrikolu biex dan jilħaq id-domanda dejjem tikber għall-ikel u l-emerġenza ta' bejgħ fi swieq alternattivi bħall-bijofjuwils, saru l-isfidi ewlenin. Il-qafas tal-politika dwar il-bijodiversità tal-UE jeħtieġ li jissaħħaħ aktar, għaliex għad hemm nuqqasijiet importanti, bħal pereżempju l-indirizzar ta' speċijiet invażivi. Hemm ukoll ħtieġa li jitwaqqaf qafas legali effettiv għall-konservazzjoni tal-istruttura u l-funzjonijiet tal-ħamrija. L-integrazzjoni tal-kunsiderazzjoniet tal-bijodiversità fil-politiki settorjali l-oħra għadha sfida ewlenija. Hemm ukoll il-ħtieġa li jiġu żviluppati sistemi ta' valutazzjoni għas-servizzi tal-ekosistema, rilevanti għas-setturi tal-politika differenti. Il-Kummissjoni se tkompli tissorvelja mill-qrib l-implimentazzjoni tal-Pjan ta' Azzjoni għall-Bijodiversità bil-għan li fl-2010 tipprovdi valutazzjoni komprensiva kemm fil-livell Komunitarju kif ukoll fil-livell tal-Istati Membri. [1] COM(2006) 216. [2] Science : Vol. 317, nru 5839, p. 810 – 813. [3] www.europe-aliens.org [4] http://ec.europa.eu/environment/nature/biodiversity/economics/pdf/teeb_report.pdf [5] COM(2008) 306. [6] ĠU L 288, 6.11.2007, p. 27. [7] ĠU L 164, 25.6.2008, p. 19. [8] COM(2008) 187. [9] COM(2007) 136. [10] ĠU L 60, 5.3.2008, p. 1-12. [11] Ir-Regolament tal-Kunsill 708/2007. [12] Dan ma japplikax għal pajjiżi li jipparteċipaw fl-'Istrument għall-Viċinat u l-Partenarjat Ewropej.' [13] COM(2008) 644/3. [14] COM(2007) 354. [15] COM(2008) 645. [16] Kawża C-193/07.